text: Karnevallet er skudt i gang i Aalborg, og Nordjyllands Politi er massivt til stede i bybilledet for at sikre, at afviklingen af optoget sker i god ro og orden. Og som noget nyt vil politiet for første gang i forbindelse med karnevallet bruge det sociale informationsnetværk Twitter. Det cyklende politi og en helikopter fra flyvevåbnet er også med til at overvåge paradens forløb. - Helikopteren er god, fordi vi efterfølgende kan bruge overvågningen, som dokumentation, hvis der sker ulovligheder i forbindelse med optoget, siger vicepolitiinspektør Poul Severinsen.
summary: Helikopter og masser af betjente overvåger lørdagens karneval, samtidig med at politiet informerer på Twitter.